 Vivian Omeh: Iba Oluyole ní wọn kò jẹ kí obìnrin náà wo dígí títí tó fi pé ọmọ ọdún mẹjọ torí ilà ojú rẹ Idi ree ti Iba Oluyole, tii se baale ile agboole naa, Alhaji Nureni Aknbi fi tẹwọgba ọmọbinrin kan, Vivian Umeh, tii gbe ilẹ Igbo dagba. Gẹgẹ ba se mu iroyin naa wa fun yin saaju, ẹya Igbo ni iya orekelẹwa obinrin naa, to si gbe salọ silu wọn lati kekere, amọ baba Vivian, tii se sọja ti kọ ni ila agboole wọn. Àwọn iròyin tì ẹ leè ní ìfẹ síí: Nigba to n ba BBC Yoruba sọrọ, Alhaji Akanbi ni Vivian ko gbọ ede Yoruba rara amọ o le sọ ede Igbo loju oorun, ọpẹ ila ti wọn kọ si loju nikan lo fi han pe Yoruba ni. O ni Vivian salaye pe kekere ni oun wa, ti iya oun ti ku, ti wọn ko si jẹ ki oun wo digi rara nitori wọn ni oun yoo ku ti oun ba wo digi. Vivian ni amọ nigba ti oun pe ọmọ ọdun mẹjọ ni oun dọgbọn wo oju ara oun ninu digi ni kọrọ, ti oun si wa ri ila ti wọn kọ si oun ni ẹẹkẹ, eyi ti ko sẹni to kọ iru rẹ laarin awọn to sun mọ oun. Akanbi ni ọmọbinrin naa dunkooko lati pa ara rẹ ni ọjọ to kẹyin osu kejila ọdun to kọja, tii se ọjọ ibi rẹ, o ni ayafi ti oun ba mọ awọn ẹbi oun nikan ni oun ko fi ni se bẹẹ. Nigeria Car Innovator: Olatunde Ibitoye ní ọdún mẹta ní òun fi ṣe ọkọ náà torí ọdá owó Idi ree ti mo se ni mo ti gbaa bii ọmọ bibi inu mi nitori n ko fẹ ko pa ara rẹ. Ila wa loju rẹ, to si ni Ibadan ni wọn bi oun si, ọmọ ilu Ibadan naa si ni baba oun. Mo ti pe awọn ẹbi mi, mo si sọ fun wọn pe mo ti tẹwọgba ọmọ naa bii ọmọ, to si ti fara mọ pẹlu, oun naa si tẹwọ gba mi bii baba rẹ. Koda, o ti n jẹ orukọ mi, mo si n pe ni Fatimo gẹgẹ bi orukọ ti baba rẹ sọ, mo si ra irẹsi ati adiẹ fun pẹlu owo nla lati lọ fi se ọjọ ibi rẹ, ko si lọ se ajọyọ pe oun ti ni baba ati ẹbi tuntun. Alhaji Nureni Akanbi tẹsiwaju pe ọmọbinrin naa ni ninu iwadi oun ni wọn ti sọ fun oun pe Balogun ni orukọ baba oun, amọ wọn ko ri akọsilẹ mọ nipa agboole to ti wa abi aworan rẹ. Oluwo Jogbodo Series: Ìmẹlẹ jẹ orísun àìnílárí, Ifá ṣe ìkìlọ rẹ fáwọn ará Ibadan kí O fikun pe oun ti lọ kede Vivian fun awọn akọroyin ko le rọrun lati tete ri baba rẹ. Iba Oluyole ni ọpọ awọn eeyan to jẹ abọde sọja ti wọn bimọ silẹ Igbo atawọn ẹbi wọn lo ti n wa, to fi mọ awọn ẹbi to n jẹ Balogun, gbogbo wọn ni fọto Vivian ti wọn ri ko jọ ọmọ ti wọn n wa. Amọ o ni iyalẹnu lo jẹ pe Vivian gan ti faake kọri pe oun ko wa baba kankan kiri mọ nitori oun ti mọ oun ni baba, oun si ti lọ gbadura si, ẹnikẹni ko si le gba oun lọwọ Alhaji Akanbi. Enugu ni mo ti wa, mò ń wá bàbá mí nIbadan, mà á pa ara mi tí ń kò bá ri- Vivian Omeh Adúgbò Ọjàba nílùú Ibadan gba àlejò tí wọn kò gbà rí rí lọjọ kọkànlọdínlọgbọn oṣù kejìlá ọdún 2021 nígbà ti kẹkẹ márúwá gbé ọmọbìnrin kan dé síbẹ. Ọmọbìnrin náà púpa, ó sì gà, ó jẹ obinrin to jẹ ojú ní gbèsè nitori arẹwa ni. Sùgbọn ó, kí ni kan ló ba àjàó jẹ, apá rẹ gun ju itan lọ, Bí ọmọnìnrin yìí ṣe rẹwà tó, kò rí ọkùnrin kankan fi ṣe adé-orí. Àwọn iròyin tì ẹ leè ní ìfẹ síí: Nínú ọrọ rẹ, ọmọbìnrin náà tó pé ara rẹ ni Vivian Omeh ni ọrọ yìí gán ló fa a, tí òun fi bá ẹsẹ òun sọrọ láti ìlú Enugu wa si ìlú Ibadan, lati mọ bàbà tó bi òun lọmọ. Kíni ìdí tó fi ṣẹṣẹ fẹ mọ bàbá rẹ lásìkò yìí? Gẹgẹ bi Vivian ṣe sọ, ó pẹ kí òun tó mọ pé, ilà tí ó wa ni ẹkẹ òun le dá wàhálà sí òun lágbada lọja iwájú. Ó ní nígbà tí àsìkò tó láti ni ọkọ, gbogbo àwọn tó n kẹnu ifẹ sí òun ń bèrè pé, ṣe Yoruba ni òun ni àbí Igbo. Gẹgẹ bí ó ṣe sọ, ìyá òun gbé òun sálọ sí ìlú Enugu nígbà ti òun wà ní kékere, kí bàbá òun má báa rí òun mọ, sùgbọn wọn ti kọ ilà Oyo fún òun. O ní títí ìyá òun oun fi kú, ǹkan tí ó kan sọ ni pé, ológun ni bàbá òun àti pé Balogun lo n jẹ. Ó ni nígbà tí àwọn ọmọ Igbo bẹrẹ si ni bèrè ìbéèrè pé, ṣe Igbo ni òun ni tàbi Yoruba, ní òun tún ni bóya kí òun máa fẹ Yoruba. Orí kọ ọ náà ní, àwọn ọmọ Yorùbá náà tún ni, dandan ní òun gbọdọ mọ ẹyẹ tó sun òun ni ìpínlẹ Oyo, nítori àwọn kò lè fẹ obinrin to see se ko jẹ ẹbí àwọn. Eyi ló mu mi gbéra lọ sí àgbàlá Iba Olúyọlé lati lọ mọ orísún bàbá mi. Nínú ọrọ rẹ, àrole Iba Oluyọle Alhaji Nureni Akanbi ní nígbà ti òun gbọ ọrọ yìí, ó ká òun lára nítorí ọrọ ti obinrin naa sọ. O ní tí òun kò bá mọ bàbá òun, òun yóò pa ara òun ki ọdún tó parí, ìyẹn ọjọ kọkanlélọgbọn oṣù kejìlá, tó tún jẹ ọjọ ìbí rẹ. Iba Oluyole ni òun ṣetan láti gba a gẹgẹ bi ọmọ, títí di ìgbà tí bàbá rẹ rẹ yoo fi di mimọ. Mo fẹ gba ọ gẹgẹ bi ọmọ mí títí di ìgbà ti wọn yóò fi ri bàbá rẹ, mo ti kan sí agbẹjọrò mí, gbogbo ẹni to ba si fẹ gbà á, kí wọn kan sí mi Iwadii si n lọ lọwọ lori agboole ti baba Vivian ti wa ati boya o wa laye abi o ti jẹ Ọlọrun nipe ni. Bi gbogbo ọrọ ba si se ri, BBC Yoruba yoo maa mu wa fun yin. : Yoruba ni ọna lo jin, ẹru ni baba nitori ko si ẹni to jabọ sile aye lati ọrun, ipasẹ eeyan kan la tọ wa. 